CELEX: 32019D1581
Language: da
Date: 2019-09-16 00:00:00
Title: Rådets afgørelse (EU) 2019/1581 af 16. september 2019 om forelæggelse af forslag på Den Europæiske Unions vegne til ændring af liste I og II i konventionen om beskyttelse af migrerende arter af vilde dyr med henblik på partskonferencens 13. møde

25.9.2019   
               
               
                  DA
               
               
                  Den Europæiske Unions Tidende
               
               
                  L 245/7
               
            
         RÅDETS AFGØRELSE (EU) 2019/1581
         af 16. september 2019
         om forelæggelse af forslag på Den Europæiske Unions vegne til ændring af liste I og II i konventionen om beskyttelse af migrerende arter af vilde dyr med henblik på partskonferencens 13. møde
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 192, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Konventionen om beskyttelse af migrerende arter af vilde dyr (»konventionen«) blev indgået af Unionen ved Rådets afgørelse 82/461/EØF (1) og trådte i kraft den 1. november 1983.
                  
               
                     (2)
                  
                  
                     I henhold til konventionens artikel XI kan partskonferencen vedtage ændringer af liste I og II i konventionen.
                  
               
                     (3)
                  
                  
                     Partskonferencen kan på sit 13. møde, som finder sted fra den 15. til 22. februar 2020, vedtage sådanne ændringer. Konventionens sekretariat har meddelt parterne i konventionen, at alle forslag til ændringer skal fremsendes senest den 19. september 2019 i overensstemmelse med konventionens artikel XI, stk. 3. Unionen kan som part i konventionen fremsætte sådanne forslag.
                  
               
                     (4)
                  
                  
                     Opførelse af arten Tetrax tetrax på liste I i konventionen og arterne Tetrax tetrax, Galeorhinus galeus og Sphyrna zygaena på liste II i konventionen vil være videnskabeligt velfunderet og i overensstemmelse med EU-retten og Unionens forpligtelse til at samarbejde internationalt om beskyttelse af den biologiske mangfoldighed.
                  
               
                     (5)
                  
                  
                     Unionen bør derfor forelægge disse forslag om at ændre liste I og II i konventionen. Kommissionen bør fremsende forslagene til konventionens sekretariat —
                  
               VEDTAGET DENNE AFGØRELSE:
         
            Artikel 1
            
               1.   Med henblik på den 13. partskonference under konventionen om beskyttelse af migrerende arter af vilde dyr forelægger Unionen følgende forslag:
               
                           a)
                        
                        
                           at ændre liste I i konventionen, således at arten Tetrax tetrax opføres på listen
                        
                     
                           b)
                        
                        
                           at ændre liste II i konventionen, således at arterne Tetrax tetrax, Galeorhinus galeus og Sphyrna zygaena opføres på listen.
                        
                     
            
               2.   Kommissionen fremsender på Unionens vegne forslagene omhandlet i stk. 1 til konventionens sekretariat.
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. september 2019.
            
               
                  På Rådets vegne
               
               T. TUPPURAINEN
               
                  Formand
               
            
         
         
            (1)  Rådets afgørelse 82/461/EØF af 24. juni 1982 om afslutning af konventionen om beskyttelse af migrerende arter af vilde dyr (EFT L 210 af 19.7.1982, s. 10).